
	Rengiant programą atsižvelgta į Birštono savivaldybės strateginiame plėtros plane iki 2030 m. patvirtintą I prioritetą – Patrauklios aplinkos gyvenimui, poilsiui ir darbui kūrimas. Programos tikslas, uždaviniai ir priemonės atitinka Birštono savivaldybės strateginiame plėtros plane iki 2030 m. numatytą tikslą (1.2.) - užtikrinti kultūrai, sportui ir gyvenimui patrauklios aplinkos kūrimą, uždavinius - Kultūros paslaugų įvairovės, kokybės ir prieinamumo didinimas (1.2.1.), išvystyti gyventojų ir svečių poreikius atitinkančias sporto, fizinio aktyvumo ir poilsio paslaugas bei infrastruktūrą (1.2.2.), siekti didinti gyventojų sveikos gyvensenos ir fizinio aktyvumo raštingumą bei skatinti ligų prevenciją (1.3.3.) bei numatytas šių uždavinių įgyvendinimo priemones:
Kultūros paslaugų įvairovės, kokybės ir prieinamumo didinimas (1.2.1.):
· Kultūros įstaigų, objektų, infrastruktūros, paslaugų atnaujinimas, modernizavimas, 
· Efektyvus kultūros įstaigų veiklos organizavimas ir užtikrinimas, 
· Viešųjų erdvių pritaikymas renginiams.
Išvystyti gyventojų ir svečių poreikius atitinkančias sporto, fizinio aktyvumo ir poilsio paslaugas bei infrastruktūrą (1.2.2.):
· Fiziniam aktyvumui skirtos infrastruktūros ir erdvių plėtra, atnaujinimas ir pritaikymas;
· Gyventojų įtraukimo į kasdieninį fiziškai aktyvų laisvalaikio praleidimą sistemos sukūrimas ir įgyvendinimas.
Siekti didinti gyventojų sveikos gyvensenos ir fizinio aktyvumo raštingumą bei skatinti ligų prevenciją (1.3.3.):
· Fizinį aktyvumą skatinančių projektų ir (ar) programų įgyvendinimas,
· Sveiką gyvenseną skatinančių projektų ir (ar) programų įgyvendinimas.

	03
	Programos 01 tikslas:
Išsaugoti ir puoselėti Birštono kultūrinį ir istorinį potencialą

	Tikslo įgyvendinimo aprašymas. 
       Šį tikslą įgyvendina Birštono kultūros centras (toliau – Kultūros centras) kaip kultūros įstaiga, tenkinanti visuomenės kultūros poreikius. Įgyvendindamas šį tikslą Kultūros centras stengiasi aprėpti įvairias kultūros sritis bei žanrus, puoselėdamas ir populiarindamas etninę kultūrą, mėgėjų meninę veiklą, propaguodamas profesionalųjį meną, organizuodamas pramoginius, edukacinius bei kalendorinius renginius, rūpindamasis vietos kultūros tradicijų puoselėjimu, tęstinumu, respublikinių ir tarptautinių kultūrinių ryšių plėtojimu. Stengiamasi sudaryti sąlygas kiekvienam visuomenės nariui dalyvauti kultūrinėje veikloje, rasti mėgstamą laisvalaikio formą ir galimybę save realizuoti patinkančioje veikloje. 				
01 uždavinys. Užtikrinti profesionalaus bei mėgėjų meno plėtotę, bendrosios kultūros ugdymą. 
     Siekiama sudaryti sąlygas savivaldybės bendruomenei susipažinti su šiuolaikinėmis bei tradicinėmis, profesionalaus ir mėgėjų meno kryptimis, menininkų pasiekimais ir jų veikla. Užtikrinti profesionalaus bei mėgėjų meno plėtotę, bendrosios kultūros ugdymą, Birštono vardo garsinimą šalyje ir užsienyje.
 Aktyvinti mėgėjų kolektyvų veiklą skatinant bendruomenės užimtumą, stiprinant bendruomeniškumą, siekiant atitraukti nuo polinkio į negatyvius veiksnius.  
     Šiam uždaviniui įgyvendinti vykdomos priemonės: 
1. Suburti mėgėjų meno kolektyvus.
Vertinimo kriterijai:
  1.1. Mėgėjų meno kolektyvai – 18-2022 m., 18-2023 m., 18-2024 m.;
  1.2. Meno mėgėjų kolektyvo dalyviai – 260-2022 m., 265-2023 m., 270-2024 m.; 
  2. Mėgėjų meno kolektyvų koncertai, spektakliai:		
  2.1. Kultūros įstaigoje – 10-2022 m., 10-2023 m., 11-2024 m.;
  2.2. Dalyviai ir lankytojai – 1000-2022 m., 1400-2023 m., 1600 – 2024 m.;
  2.3. Išvykose Lietuvoje (skaičiuojama 1 išvyka - 1 renginys) – 10-2022 m., 11-2023 m., 12-2024 m.;
  2.4. Išvykose užsienyje (skaičiuojama 1 išvyka - 1 renginys) – 1-2022 m., 1-203 m., 1-2024 m.;

 2. Profesionaliojo meno sklaida: 
Vertinimo kriterijai:
  2.1. Parodos – 16-2022 m., 16-2023 m.; 16-2024 m.;
  2.1.1. Lankytojai – 3100-2022 m.; 3200-2023 m.; 3300-2024 m.;;
  2.2. Koncertai (klasikinės, džiazo muzikos)-14-2022 m., 15-2023 m., 14-2024 m.;
  2.2.1. Lankytojai – 3000-2022 m., 3200-2022 m., 3300-2024 m.;
  2.5. Spektakliai – 5-2022 m., 6-2023 m., 5-2024 m.;
  2.5.1. Lankytojai – 1000-2022 m., 1500-2023 m., 1600-2024 m.;
  2.6. Edukaciniai renginiai – 3- 2022 m., 3-2023 m., 3-2024 m.;
  2.6.1. Dalyviai ir lankytojai – 400-2022 m., 450-2023 m., 500-2024 m.;
  2.9. Kino filmai – 14-2022 m., 14-2023 m., 16-2024 m.;	
  2.9.1. Lankytojai – 270-2022 m., 300-2023 m., 310-2024 m.;
  2.10. Pramoginės muzikos koncertai – 12-2022 m., 14-2023 m., 13-2024 m.;
  2.10.1. Dalyviai ir lankytojai – 8000-2022 m., 7500-2023 m., 8000-2024 m.;
  2.11. Kiti renginiai – 30-2022 m., 35-2023 m., 42-2024 m.;
  2.11.1. Dalyviai ir lankytojai – 4700-2022 m., 5000-2023 m., 5100-2024 m.;
  2.12. Meno kolektyvų, studijų, būrelių, klubų ir kt. lankytojai – 260-2022 m., 265-2023 m., 270-2024 m.
2. Vykdoma projektinė veikla.
       Birštono kultūros centre kuriamos naujos ir tęsiamos susiformavusios renginių tradicijos: „Akordeono muzikos festivalis“, teatrų festivaliai „Jausmų sala“, „Rojaus obuoliukai“, kapelų šventė ,,Griežk, lietuvi!‘‘, ,,Džiazo festivalis“ ir kt. Organizuojami renginiai, susiję su valstybinių ir atmintinų dienų minėjimais: Sausio 13-oji, Vasario 16-oji, Kovo 11- oji, Liepos 6-oji. Taip pat organizuojamos kalendorines šventės: Užgavėnės, Motinos diena, Tėvo diena, Joninių šventė, kalėdiniai renginiai ir kt. Organizuojami įvairūs meno mėgėjų bei profesionalių kolektyvų konkursai, apžiūros, festivaliai, koncertai. Bendradarbiaujama su Birštono jaunimo klubu, Neįgaliųjų draugija, „Bočių“ draugija, Birštono sporto centru, Birštono gimnazija, Birštono meno mokykla, Birštono Šv. Antano Paduviečio parapija. 
 Vertinimo kriterijai:
   2.1. Organizuoti tradiciniai renginiai – 94-2022 m., 103-2023 m., 109-2024 m.;
   2.2. Dalyvių skaičius – 20 470-2022 m., 21150-2023 m., 22110-2024 m.;
   2.3. Kultūrinei veiklai skirtos lėšos – 140000 Eur-2022m., 75000 Eur-2023 m., 150000-2024 m.


	02  uždavinys. Užtikrinti kokybišką bei efektyvią šiuolaikiškos bibliotekos veiklą. 
Birštono viešoji biblioteka (toliau - Biblioteka) siekia užtikrinti prieigą prie įvairių informacijos šaltinių, panaudojant tradicinius išteklius bei šiuolaikines technologijas, skatinti skaitymą, kultūrinę veiklą, kūrybiškumą bei mokymąsi visą gyvenimą, tenkinant savivaldybės gyventojų bei kurorte besigydančių, poilsiaujančių žmonių poreikius.
Pagrindinės viešosios bibliotekos veiklos kryptys: universalaus informacijos išteklių fondo komplektavimas, tvarkymas, sisteminimas, saugojimas, panauda ir viešinimas, skaitymo skatinimo, informacinio raštingumo, sociokultūrinės edukacijos ir kitų, su bibliotekos veikla susijusių, neformaliojo švietimo programų ir projektų vykdymas, renginių organizavimas. 
 Šiam uždaviniui įgyvendinti vykdomos priemonės: 
1. Organizuoti gyventojų bibliotekinį ir informacinį aptarnavimą. 
Vertinimo kriterijai: 
1.1.  Lankytojų skaičius: 22 000 -2022m; 22 500 -2023 m.; 23 000  -2024m.
1.2.  Vartotojų skaičius: 1 700 -2022 m.; 1 750 -2023 m.;  1 800 -2024 m;
1.3.  Knygnešystės paslauga suteikta:  85 -2022 m.; 90 -2023 m.; 90 – 2024 m. savivaldybės gyventojams.
2. Organizuoti mokymosi visą gyvenimą ir neformaliojo ugdymo veiklas.
Vertinimo kriterijai:
2.1. Skaitymo skatinimo renginių skaičius: 60 -2022 m.; 65 - 2023 m.; 70 – 2024 m.
2.2.  Skaitymo skatinimo renginių dalyvių skaičius: 600 -2022 m.; 650 - 2023 m.; 700 – 2024 m.
2.3. Gyventojų dalyvavusių mokymuose (skaitmeninio raštingumo ir kituose mokomuosiuose renginiuose) skaičius: 1850 -2022m.;1900 - 2023 m.; 2000 – 2024 m.
2.4.  Gyventojų pateikusių skaitmeninio raštingumo užklausas skaičius: 960– 2022 m.; 970 - 2023 m.; 980 – 2024 m.
3. Formuoti bibliotekos informacijos išteklių fondą.
Vertinimo kriterijus:
3.1. Įsigyta naujų dokumentų (knygų, garso, vaizdo ir kt.): 1865 fiz. vnt. (fiziniai vienetai) – 2022 m.; 1870 fiz. vnt. – 2023 m.;  1875 fiz. vnt. – 2024 m.
4. Teikti mokamas paslaugas kultūros įstaigose.
 Viešosios bibliotekos teikiamos  mokamos paslaugos. 
4.1. Suteikta mokamų paslaugų: už  650 Eur. (apie 2000 vnt. mokamų paslaugų) – 2022 m., 700 Eur (apie 2500 vnt.); 800 Eur (apie 3000 vnt.) – 2024 m.
[bookmark: Text19]      Siekiant gerinti gyventojų aptarnavimą bibliotekoje, plėsti paslaugų spektrą, teikti mokamas paslaugas, patvirtintas Birštono savivaldybės tarybos 2017 m. gruodžio 22 d. sprendimu Nr.TS-237 „Dėl Birštono viešosios bibliotekos vartotojo pažymėjimo ir mokamų paslaugų kainų nustatymo“.


	03 uždavinys. Užtikrinti efektyvią muziejaus veiklą.  
 Birštono muziejus (toliau – Muziejus) kaupia, saugo, tyrinėja, restauruoja ir pristato kultūros vertybes visuomenei ekspozicijose, parodose bei publikacijose.
Plečiant kultūros informacijos prieinamumo galimybes saugomi rinkiniai, ekspozicijos ir parodos viešinamos kataloguose, studijose, albumuose, vadovuose bei internetinėje erdvėje.
Siekiama, kad muziejus taptų edukacine bei kūrybine erdve, todėl, bendradarbiaujant su Birštono ugdymo įstaigomis, vykdomos įvairios edukacinės programos bei pamokos. 
Šiam uždaviniui įgyvendinti vykdomos priemonės:
1. Kaupti, prižiūrėti muziejaus rinkinius, modernizuoti muziejaus materialinę bazę, kelti darbuotojų kvalifikaciją.
Vertinimo kriterijai:
1.1. Du kartus per metus rengti eksponatų paieškos ekspedicijas Birštono savivaldybėje, muziejaus rinkinius papildant naujais istorijos, krikščioniškosios kultūros eksponatais (planuojama papildyti BIII rinkinį 10 vnt. eksponatų). Atsakingi asmenys: struktūrinio padalinio vadovė ir vyr. fondų saugotoja. 
1.2.  Pristatyti reikiamus restauruoti 1 vnt. BI rinkinio eksponatą ir konservuoti BIII rinkinio P. Gudyno restauracinėms dirbtuvėms Vilniuje arba pakviesti specialistus į muziejų (planuojama įgyvendinti atsižvelgiant į skirtas lėšas); 
1.3.  2023 m. planuojama rašyti projektą Lietuvos kultūros tarybai dėl finansavimo gavimo fajetono restauracijai.
Atsakingi asmenys: Birštono muziejaus direktorė ir vyr. fondų saugotoja.  
1.4.  2023 m. įsigyti kultūros raidai svarbias vertybes - 2 Nikodemo Silvanavičiaus stalus (atsižvelgiant į savivaldybės skirtas lėšas); 
1.5.  Tęsti BI ir BIII rinkinių restauravimo bei konservavimo darbus. 
Atsakingi asmenys: pavaduotojas kultūrinei veiklai ir vyr. fondų saugotoja.   
1.6.  Pagal galimybes vykdyti Birštono muziejaus bei jo padalinio renovaciją (atsižvelgiant į skirtą finansavimą, planuojama pakeisti Birštono muziejaus pastato (Vytauto g. 9) langus. 
1.7. Siekiant sudaryti darbuotojams puikias darbo sąlygas, suremontuoti kabinetus 31,05 kv. m. ir įsigyti 1 stacionarų kompiuterį (Birštono sakralinis muziejus) darbui su LIMIS programa.
      Atsakingi asmenys: Birštono muziejaus direktorė ir struktūrinio padalinio vadovė. 

2. Rengti ir organizuoti kultūrinius renginius. 
Vertinimo kriterijai:
      2.1. Edukacinių užsiėmimų - 70 vnt.; 
      2.2. Parodų - 10 vnt.; 
      2.3. Paskaitų - 5 vnt;
      2.4. Kitų renginių  - 10 vnt. (2200 eur).
Atsakingi asmenys: Birštono muziejaus direktorė, struktūrinio padalinio vadovė, muziejininkė ir muziejininkė-edukatorė. 
2.1. Rodyti dokumentinius ir meninius filmus istorine bei sakraline tema.  
Vertinimo kriterijai:
      2.1.1.Per kalendorinius metus surengti 6 filmų seansus apie Teofilių Matulionį ir Vincentą Sladkevičių. 
Atsakingi asmenys: struktūrinio padalinio vadovė, muziejininkė ir muziejininkė-edukatorė. 
      2.1.2. Rengti kilnojamąsias parodas-pristatymus, renginius už muziejaus ribų. I-IV ketv. pristatyti kilnojamąją parodą „Gatvės, žmonės, namai“ Birštono muziejuje, Alytaus muziejuje, Prienų muziejuje ir kitur. Toliau „Versmės“ sanatorijoje eksponuoti kilnojamąją parodą „Senasis Birštonas“. Atsakingi asmenys: Birštono muziejaus direktorė, muziejininkė-edukatorė ir pavaduotojas kultūrinei veiklai.

3. Dalyvauti kultūros darbuotojams rengiamuose seminaruose, konferencijose, bendradarbiauti su kitais muziejais, dalintis patirtimi. 
Vertinimo kriterijai:
      3.1. Dalyvauti pietų Lietuvos muziejininkų susitikime 
      3.2. Dalyvauti trijuose mokomuosiuose seminaruose 
Atsakingi asmenys: Birštono muziejaus direktorė.  


	 
	Programos 02 tikslas:
Formuoti, įgyvendinti ir plėtoti kūno kultūros ir sporto politiką

	
Tikslo įgyvendinimo aprašymas. 
       Siekdamas įgyvendinti šį tikslą Birštono sporto centras (toliau – Sporto centras) yra atsakingas už gyventojų aktyvios fizinės veiklos įgyvendinimą, siekia sukurti modernią sveikatinimo ir sporto paslaugų infrastruktūrą, į sportinę veiklą įtraukti kuo daugiau vaikų, jaunimo ir suaugusiųjų, skatinti juos fizinio aktyvumo ir sporto priemonėmis ugdytis sveikos gyvensenos bei aktyvaus gyvenimo būdo įgūdžius; plėtoti tradicines sporto šakas,  organizuoti sporto renginius, teikti įvairias sporto paslaugas, stiprinti miesto sporto tradicijas, skatinti sporto klubų veiklą.
Plėtojant sporto veiklą stengiamasi remtis gerąja Lietuvos sporto centrų bei Birštono savivaldybės partnerių-susigiminiavusių miestų patirtimi. 

01 uždavinys. Kurti miesto sporto tradicijas, skatinti klubų ir sporto veiklą.  
   Šiam uždaviniui įgyvendinti vykdomos priemonės:
1. Sudaryti sąlygas  gyventojams kultivuoti įvairias sporto šakas ir plėtoti  sportą visiems.
Vertinimo kriterijai:
1.1. Sporto šakų skaičius – 11 (lengvoji atletika, futbolas, krepšinis, irklavimas, tenisas, stalo tenisas, badmintonas, sunkioji atletika, jėgos trikovė, šachmatai, petankė);
       1.2. Sportuojančių skaičius: 2022 m. - 300; 2023 m. - 400, 2024 m. - 500.
2. Tobulinti sukurtą ilgalaikę sportininkų parengimo ir išsaugojimo didžiajam sportui organizacinę  sistemą.
Vertinimo kriterijai: 
2.1. Meistriškumo grupėse sportininkų skaičius: 2022 m.- 60; 2023 m. -70;  2024 m. - 70;
2.2. Meistriškumo ugdymui reikalingos lėšos (kartu su futbolo, krepšinio komandų dalyvavimu Lietuvos varžybose): 2022 m. -22000 Eur ; 2023 m.-25000 Eur; 2024 m. -30000 Eur.  
3. Rengti savivaldybėje sporto renginius.
Vertinimo kriterijai: 
3.1. Sporto renginių skaičius – 2022 m.- 40; 2023 m.-50, 2024 m.- 60;
       3.2. Renginių vykdymui reikalingos lėšos – 2021 m.-10500 Eur; 2022 m.-12000 Eur, 2023 m.-15000 Eur. 
4. Remti sporto klubų veiklą.
Vertinimo kriterijai: 
       4.1. Teikti organizacinę pagalbą 5 sporto klubams: ,,Sveikos gyvensenos klubui ,,Šilagėlė“; A. Mikėno sportinio ėjimo klubui; VšĮ ,,Birštono ąžuolas“; VšĮ sporto klubui ,,Birštono Nemunas“; VšĮ Birštono petankės klubui;
 4.2. Vykdomų bendrų su klubais sporto renginių skaičius per metus 2022 m. - 6; 2023 m. - 8; 2024 m. -10.
5. Vystyti ir stiprinti strategines sporto šakas. 
Už sporto šakų vystymą atsakingas sporto centras ir atitinkamų sporto šakų treneriai.
Vertinimo kriterijus: 
5.1. Sporto šakų skaičius - 7 (irklavimas, lengvoji atletika, futbolas, krepšinis, tenisas, jėgos trikovė, šachmatai);
5.2. Siektinas sportininkų skaičius: 2022m. - 260; 2023 m. - 270; 2024 m. - 280; 
5.3. Sporto šakų vystymui reikalingos lėšos (su darbo užmokesčiu): 2022m.-309000 Eur; 
2023 m. - 330000 Eur;  2024 m. - 350000 Eur.
    
02 uždavinys. Gerinti vaikų ir jaunimo fizinį parengtumą, jų užimtumą kūno kultūra ir sportu.  
       Vykdyti vaikų ir jaunimo ugdomąjį sportinį darbą ištisus metus septyniose sporto šakose: lengvoji atletika, krepšinis, futbolas, irklavimas, tenisas, jėgos trikovė, šachmatai. Geriausiems sportininkams sudaryti sąlygas dalyvauti Lietuvos bei tarptautinėse varžybose. Pagal neformalaus švietimo programas vykdyti vaikų mokymo plaukti bei sveikatingumo  programas. 
Šiam uždaviniui įgyvendinti vykdomos priemonės:
1. Vykdyti sportinio ugdymo programas.
Vertinimo kriterijai:
       1.1. Vykdomų 7 sporto šakų sportinio ugdymo programų skaičius: 2022 m. -16; 2023 m. - 18; 2024 m. - 18;
       1.2. Pradinio rengimo grupių užsiėmimus lankančių sportininkų  skaičius: 2022 m. - 200;  2023 m. - 210;  2023 m.- 210;
       1.3. Karantino laikotarpiu vykdomi  individualūs 7 sporto šakų (13 ugdymo programų) užsiėmimai;
       1.4. Meistriškumo ugdymo grupių užsiėmimus lankančių sportininkų skaičius: 2022 m. - 60; 2023 m. - 60; 2024 m.- 70;
       1.5. Karantino laikotarpiu vykdomi individualūs 5 sporto šakų (irklavimo, lengvosios atletikos, teniso, krepšinio, futbolo)  ugdymo programų užsiėmimai. 
2. Vykdyti vaikų užimtumo vasarą programas.
Vertinimo kriterijai:
       2.1. Vykdomų programų skaičius: 2022 m. - 3;, 2023 m. - 4; 2024 m.- 4; 
       2.2. Siekiamas dalyvių skaičius: 2022 m. - 60; 2023 m.- 70; 2023 m.-80;
       2.3. Programų vykdymui reikalingos lėšos: 2022 m.- 4000 Eur; 2023 m.- 4500 Eur; 2023 m.- 5000 Eur. 
3.  Vykdyti Neformaliojo švietimo programą ,,Mokomės plaukti“. 
Vertinimo kriterijai:
       3.1. Trečių klasių mokinių mokymo  plaukti užsiėmimų skaičius; 
       3.2. Trečių klasių mokinių, besimokančių plaukti, skaičius: 2022 m. - 45;  2023 m..- 45; 2024 m. - 50.
4. Vaikams, jaunimui dalyvauti įvairaus lygio Lietuvos bei tarptautinėse varžybose.
  Vertinimo kriterijai:
      4.1. Varžybų skaičius: 2022 m. - 60;  2023 m. - 70;  2024 m. - 80;
     4.2.  Siektinas dalyvių skaičius: 2022 m. - 160;  2023 m. - 200;  2024 m. - 220.
 
03 uždavinys. Vykdyti nevyriausybinių organizacijų ir užimtumo programas.  
           Nevyriausybinės organizacijos rengia fizinio aktyvumo, sveikos gyvensenos, sporto, sveikatingumo renginių, švietėjiškos veiklos projektus ir teikia savivaldybei finansavimui gauti. 

Šiam uždaviniui įgyvendinti vykdomos priemonės:
1. NVO rengia, teikia ir įgyvendina projektus, sveikatinimo programas.
     Vertinimo kriterijai, rodikliai:
1.1. Vykdomi renginiai savivaldybėje: 2022 m. - 6;  2023 m.-10; 2024 m. - 12; 
1.2. Siektinas dalyvių skaičius: 2022 m. - 250; 2023 m. - 350; 2024 m. - 400; 
1.3. Vykdymui reikalingos lėšos: 2022 m. - 6000 Eur; 2023 m. - 8000 Eur; 2024 m.-10000 Eur. 

04 uždavinys. Teikti mokamas sporto paslaugas. 
     Savivaldybės investicijos į sporto bazių statybą ir renovaciją teigiamai įtakoja teikiamų paslaugų įvairovę, kokybę. Sporto centras teikia kokybiškas stadiono, teniso kortų nuomos paslaugas. 2022 m. bus pradėtos teikti naujos paslaugos daugiafunkciniame sporto centre: universalios sporto salės nuomos paslauga treniruotėms ir varžyboms, treniruoklių salės, stalo teniso, dvikovės sporto šakų salės, pirčių paslauga ir kt. 
Šiam uždaviniui įgyvendinti vykdomos priemonės:
1. Universalios sporto salės nuoma treniruotėms bei varžyboms, treniruoklių salės, stalo teniso, dvikovės sporto šakų salės ir pirties nuomos paslaugos.
 Vertinimo kriterijai:
     1.1. Suteiktos nuomos paslaugos (skaičiais): 2022 m.-1800; 2023 m.- 4000; 2024 m.-5000;
     1.2. Gautos lėšos už suteiktas paslaugas: 2021 m.-18000 Eur; 2022 m. -25000 Eur; 2023 m.-30000 Eur.




Pridedama: 3 PRIEDAS. Birštono savivaldybės 2022-2024 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.
__________________________________
